**โครงการตามกลยุทธ์ที่ 4**

**พัฒนาครูและบุคลากรทางการศึกษาทั้งระบบให้สามารถจัด**

**กิจกรรมการเรียนการสอนได้อย่างมีคุณภาพ**

**โครงการ** พัฒนาบุคลากร

**แผนงาน** ขยายโอกาสและพัฒนาคุณภาพการศึกษา

**สนองกลยุทธ์ที่ 4** พัฒนาครูและบุคลากรทางการศึกษาทั้งระบบ ให้สามารถจัดการเรียน

การสอนได้อย่างมีคุณภาพ

**สนองมาตรฐานโรงเรียน** ข้อที่ 7.1-7.9

**ลักษณะโครงการ** โครงการต่อเนื่อง

**ผู้รับผิดชอบโครงการ** นางอัญชลี บรรทัดเรียน

**ลักษณะโครงการ** โครงการต่อเนื่อง

**ระยะเวลาดำเนินการ** 18 พฤษภาคม 2558 – 31 มีนาคม 2559

**1. หลักการและเหตุผล**

การพัฒนา “ องค์กร” เป็นหัวใจสำคัญประการหนึ่งสำหรับการบริหารราชการยุคใหม่ มีหลักการที่สำคัญ คือ เพิ่มพลังอำนาจการมีส่วนร่วมของผู้ปฏิบัติงาน พัฒนาทักษะสู่การทำงานเป็นเลิศ ตลอดจนส่งเสริมโอกาสก้าวหน้าในการทำงาน มีการสร้างทีมงานที่มีประสิทธิภาพ มีการแลกเปลี่ยนเรียนรู้วิธีการทำงานกับหน่วยงานภายในและภายนอก สร้างเสริมบรรยากาศการทำงานที่ดี และมุ่งมั่นในการพัฒนาอย่างต่อเนื่อง ซึ่งการการพัฒนาองค์กรให้มีประสิทธิภาพ จำเป็นอย่างยิ่งที่จะต้องมีการพัฒนาบุคลากรให้มีความสามารถครอบคลุมองค์ประกอบ 3 ด้าน คือ องค์ความรู้ที่เกี่ยวข้องกับการปฏิบัติงาน ด้านจริยธรรม คือ การพัฒนาจิตสำนึกในการทำงาน มีความตระหนักในตนเอง มีความเห็นใจผู้อื่น สุดท้าย คือ ด้านทักษะในการปฏิบัติงาน ซึ่งส่งผลให้เกิดการเรียนรู้ เกิดประสบการณ์ สามารถปฏิบัติงานในหน้าที่ได้รับมอบหมายอย่างมีประสิทธิภาพ ซึ่งนำไปสู่ “คุณภาพการบริการ”

โรงเรียนหนองนาคำวิทยาคมได้จัดทำโครงการพัฒนาบุคลากรทุกปีการศึกษา ซึ่งมีผลทำให้ครูและบุคลากรทางการศึกษาของโรงเรียนสามารถพัฒนาตนเองจนมีความก้าวหน้าทางวิชาชีพ นำความรู้และประสบการณ์ที่ได้มาพัฒนาคุณภาพการเรียนการสอนอย่างต่อเนื่อง แต่จากผลการประเมินโครงการในปีการศึกษา 2556 พบว่า การปฏิบัติงานของบุคลากรตามโครงสร้างการบริหารยังมีความสับสนในบทบาทหน้าที่ และผลการพัฒนาบุคลากรตามโครงการ พบว่ายังส่งผลให้โรงเรียนหนองนาคำวิทยาคมเป็นองค์กรแห่งการเรียนรู้ได้ยังไม่ชัดเจน ทางโรงเรียนจึงจัดทำโครงการพัฒนาบุคลากรขึ้น

**2. วัตถุประสงค์**

2.1 เพื่อให้บุคลากรมีความรอบรู้ในขอบข่ายงานที่ตน และมีความรอบรู้ในขอบข่ายงานของคนอื่น

ทั้งภายในกลุ่มและภายนอกกลุ่ม

2.2 เพื่อให้บุคลากรมีโอกาสพบปะ พูดคุย ปรึกษาหารือ ตลอดจนแลกเปลี่ยนข้อมูลข่าวสารระหว่างกัน

2.3 เพื่อจัดทัศนศึกษาดูงานเปรียบเทียบในการพัฒนาคุณภาพการศึกษา

2.4 เพื่อส่งครูและบุคลากรทางการศึกษาเข้ารับการอบรมสัมมนาเพิ่มพูนความรู้ในเรื่องที่เกี่ยวกับการเรียนการสอนและการปฏิบัติงาน

**3. เป้าหมาย**

**3.1 ด้านปริมาณ**

3.1.1 จัดการอบรมสัมมนาเชิงปฏิบัติการให้ความรู้ที่เกี่ยวข้องกับการปฏิบัติงานของครูภาคเรียนละ 1 ครั้งเป็นอย่างน้อย

3.1.2 จัดทำเอกสารเผยแพร่ความรู้เกี่ยวกับงานตามบาทบาทหน้าที่ ความก้าวหน้าทางวิชาชีพครู ความเคลื่อนไหว นวัตกรรมทางการศึกษา สวัสดิการต่าง ๆ ให้กับครูและบุคลากรทางการศึกษา

3.1.3 จัดทัศนศึกษาดูงานเปรียบเทียบในการพัฒนาคุณภาพการศึกษา อย่างน้อยปีละ 1 ครั้ง

3.1.4 ส่งครูและบุคลากรทางการศึกษาเข้ารับการอบรมสัมมนาเพิ่มพูนความรู้ในเรื่องที่เกี่ยวกับการเรียนการสอนและการปฏิบัติงาน ตามความเหมาะสม

**3.2 ด้านคุณภาพ**

3.2.1 ครูมีความรู้ความเข้าใจในเรื่องที่ได้รับการอบรมสัมมนา สามารถนำมาประยุกต์ใช้กับการเรียนการสอนได้อย่างมีประสิทธิภาพ

3.2.2 ครูสามารถนำประสบการณ์จากการศึกษาดูงานมาพัฒนาการเรียนการสอนของตนเองได้อย่างมีประสิทธิภาพ

3.2.3 ครูและบุคลากรทางการศึกษารับทราบความเคลื่อนไหวเกี่ยวกับนวัตกรรมทางการศึกษาและปฏิบัติตนได้ถูกต้อง

**4. วิธีดำเนินการ (กิจกรรม/การดำเนินงาน)**

|  |  |  |  |
| --- | --- | --- | --- |
| กิจกรรม / ขั้นตอน | ระยะเวลา  (วัน/เดือน/ปี) | งบประมาณ  (บาท) | ผู้รับผิดชอบ  (ระบุชื่อ) |
| กิจกรรมที่ 1 ก้าวสู่องค์กรแห่งการเรียนรู้  - ปรับโครงสร้างการบริหารงานและบทบาทหน้าที่ตามโครงสร้างให้เหมาะสม  - จัดประชุมปฏิบัติการ เพื่อสร้างความเข้าใจ และร่วมกันกำหนดภารกิจตามบทบาทหน้าที่  - ศึกษาดูงานเปรียบเทียบโรงเรียนต้นแบบและแหล่งความรู้ โดยใช้วิธีการ (Bench Marking)  - ส่งครูและผู้บริหารเข้ารับการอบรมตามภาระงานและบทบาทหน้าที่  - จัดประชุมสัมมนาให้ความรู้กับครูและบุคลากรทางการศึกษาในด้านความรู้ กรอบนโยบาย ต่าง ๆภาคเรียนละ 1 ครั้ง  - ประเมินผลกิจกรรม | พ.ค. 58– พ.ย.58 | 200,000.- | นางอัญชลี  บรรทัดเรียน |
| กิจรรมที่ 2 สร้างศูนย์เครือข่ายองค์กรแห่งการเรียนรู้  - จัดให้มีการพบปะ แลกเปลี่ยนเรียนรู้ เดือนละ 1 ครั้ง  - เขียนวิธีปฏิบัติที่เป็นเลิศ (Best practices) เผยแพร่ทั้งภายในและภายนอก  - ประกาศเกียรติคุณผู้มีผลงานดีเด่น  - ประเมินผลโครงการ | ก.ค. 58– มี.ค.59 | 50,000.- | นางอัญชลี  บรรทัดเรียน |

**5. งบประมาณ** เงินอุดหนุน จำนวน 250,000 บาท

**6. การติดตาม / ประเมินผล / รายงาน**

6.1 ประเมินผลจากการเข้าร่วมกิจกรรม

6.2 ประเมินจากแบบสอบถาม และสังเกตพฤติกรรม

6.3 จากชิ้นงาน

**7. ตัวชี้วัดความสำเร็จและเกณฑ์**

|  |  |
| --- | --- |
| ตัวชี้วัด | เกณฑ์ |
| 1. บุคลากรของโรงเรียนได้รับการพัฒนาอย่างน้อยคน  ละ 20 ชั่วโมงต่อปี | ครูร้อยละ 100 ที่เข้ารับการพัฒนา |  |
| 2. ครูสามารถนำความรู้มาพัฒนาประสิทธิภาพการปฏิบัติงาน | ครูร้อยละ 90 ผ่านเกณฑ์การประเมินมาตรฐานที่ 7 |
| 3. ครูมี (Best practices) | ร้อยละ 80 ของจำนวนครู |
| 4. ครูมีความพึงพอใจในกิจกรรมการพัฒนาบุคลากร | ครูร้อยละ 90 มีความพึงพอใจ |

**13. ผลที่คาดว่าจะได้รับ**

บุคลากรในโรงเรียนทุกคนได้รับการพัฒนาอย่างต่อเนื่องตามศักยภาพของตนเอง   และมีศักยภาพในการทำงานอย่างเข้มแข็ง  สามารถทำงานได้อย่างเต็มกำลังความสามารถ  กำลังความคิด  เสียสละเพื่อประโยชน์ทางราชการอย่างเต็มที่ ปฏิบัติงานตามบทบาทหน้าที่อย่างมีประสิทธิภาพและประสิทธิผล โรงเรียนเป็นองค์กรแห่งการเรียนรู้ มีผลทำให้นักเรียนมีผลสัมฤทธิ์ทางการเรียนสูงขึ้น

**โครงการ** โครงการพัฒนาครูด้านวิชาการตามมาตรฐานสู่ครูมืออาชีพ

**แผนงาน** แผนงานขยายโอกาสและพัฒนาการศึกษา

**สนองกลยุทธ์ที่ 4**  พัฒนาครูและบุคลากรทางการศึกษาทั้งระบบให้สามารถจัดกิจกรรมการเรียน

การสอนได้อย่างมีคุณภาพ

**สนองมาตรฐาน** ข้อที่ 7.7, 8.4, 13.2

**ลักษณะโครงการ** โครงการใหม่

**ผู้รับผิดชอบโครงการ** นายธีรพงษ์ แสงสิทธิ์

**ระยะเวลาดำเนินการ** ปีการศึกษา 2558

**1. หลักการและเหตุผล**

กระทรวงศึกษาธิการได้กำหนดกรอบการปฏิรูปการศึกษา โดยมีวัตถุประสงค์เพื่อพัฒนาการจัดการศึกษาให้มีประสิทธิภาพ มีคุณภาพมาตรฐาน สามารถผลิตกำลังคนที่มีคุณภาพสู่ยุคสังคมแห่งการเรียนรู้ ครูเป็นบุคคลสำคัญในกระบวนการปฏิรูปการศึกษา เพราะเป็นผู้รับผิดชอบโดยตรงในการดำเนินการและเป็นกลไกสำคัญในการพัฒนาคุณภาพผู้เรียนการพัฒนาคุณภาพครูยุคใหม่ จึงเป็นกรอบแนวทางที่สำคัญประการหนึ่งในข้อเสนอการปฏิรูปการศึกษาในทศวรรษที่ 2 (พ.ศ. 2552 – 2561) โดยมุ่งเน้นให้ครูเป็นผู้เอื้ออำนวยให้ผู้เรียนเกิดการเรียนรู้ สามารถจัดการเรียนรู้ได้อย่างมีคุณภาพมาตรฐาน สามารถพัฒนาตนเองและแสวงหาความรู้อย่างต่อเนื่อง ซึ่งในการพัฒนาครูนั้นต้องมีการดำเนินการอย่างเป็นระบบ ต่อเนื่อง มีความสอดคล้องกับสภาพปัญหาและความต้องการของการพัฒนา โดยการที่จะพัฒนาครูให้มีคุณลักษณะดังกล่าวข้างต้น สิ่งสำคัญคือครูต้องมีความเข้าใจเกี่ยวกับหลักการ แนวทางและทฤษฎีการเรียนรู้ที่สอดคล้องกับการจัดการเรียนรู้ในยุคปัจจุบัน ตลอดจนสามารถนำหลักการและทฤษฎีดังกล่าวไปเป็นพื้นฐานในการออกแบบการจัดการเรียนรู้และการพัฒนานวัตกรรมการเรียนรู้ เพื่อส่งเสริมการเรียนรู้ของผู้เรียนให้มีประสิทธิภาพ เกิดคุณลักษณะตามที่ประเทศชาติและสังคมโลกต้องการอย่างไรก็ตาม การจัดการเรียนการสอนจะให้ประสบผลสำเร็จนั้นครูผู้บริหาร นักเรียนและผู้ปกครองจะต้องร่วมมือกันและทำหน้าที่ของตนเองให้สมบูรณ์

ดังนั้น โรงเรียนหนองนาคำวิทยาคมจึงได้จัดโครงการนี้ขึ้นเพื่อให้ครูและบุคลากรทางการศึกษาทุกคนได้มีความรู้ความเข้าใจเกี่ยวกับหลักการ แนวทางในการจัดการเรียนรู้ในยุคสังคมแห่งการเรียนรู้ รวมทั้งการพัฒนาศักยภาพให้ครูสามารถผลิตและพัฒนานวัตกรรมการเรียนรู้ไปใช้ในการจัดการเรียนรู้ ตลอดจนการนำนวัตกรรมการเรียนรู้ต่อยอดสู่การวิจัยและพัฒนาการจัดการเรียนรู้อันจะเป็นประโยชน์ต่อการพัฒนาคุณภาพผู้เรียนต่อไป

**2. วัตถุประสงค์**

2.1 เพื่อให้ครูและบุคลากรทางการศึกษาได้รับการพัฒนาวิชาชีพของตนเองและเพิ่มพูนความรู้อยู่เสมอตามแนวทางในการจัดการเรียนรู้ในยุคสังคมแห่งการเรียนรู้โดยการอบรม สัมมนา ศึกษาดูงาน แลกเปลี่ยนเรียนรู้ ทั้งในและนอกสถานศึกษา

2.2 เพื่อพัฒนาครูและบุคลากรทางการศึกษาให้มีศักยภาพ มีวิทยฐานะที่สูงขึ้นมีขวัญกำลังใจในการปฏิบัติงานและสร้างความสามัคคีในองค์กร

**3. เป้าหมาย**

**3.1 เชิงปริมาณ**

ครูและบุคลากรทางการศึกษาทุกคนของโรงเรียนหนองนาคำวิทยาคม ได้รับการพัฒนาวิชาชีพของตนเองและเพิ่มพูนความรู้อยู่เสมอ

**3.2 เชิงคุณภาพ**

ครูและบุคลากรทางการศึกษาของโรงเรียนหนองนาคำวิทยาคม มีศักยภาพในการปฏิบัติงานสามารถผลิตและพัฒนานวัตกรรมการเรียนรู้ไปใช้ในการจัดการเรียนรู้ สามารถต่อยอดสู่การวิจัยและพัฒนาการจัดการเรียนรู้อันจะเป็นประโยชน์ต่อการพัฒนาคุณภาพผู้เรียนมีวิทยฐานะที่สูงขึ้น มีขวัญกำลังใจในการปฏิบัติงานและสร้างความสามัคคีในองค์กร

**4. ปฏิทินการดำเนินงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรม** | **ปี พ.ศ. 2558** | | | | | | **ปี พ.ศ. 2559** | | | | | |
| เม.ย. | พ.ค. | มิ.ย. | ก.ค. | ส.ค. | ก.ย. | ต.ค. | พ.ย. | ธ.ค. | ม.ค. | ก.พ. | มี.ค. |
| ประชุมเพื่อวางแผน |  |  |  |  |  |  |  |  |  |  |  |  |
| เสนอโครงการ |  |  |  |  |  |  |  |  |  |  |  |  |
| แต่งตั้งคณะทำงาน |  |  |  |  |  |  |  |  |  |  |  |  |
| ดำเนินการตามแผนงาน(การอบรม สัมมนา ศึกษาดูงาน แลกเปลี่ยนเรียนรู้ ทั้งในและนอกสถานศึกษา) |  |  |  |  |  |  |  |  |  |  |  |  |
| การประเมินผล/ติดตาม |  |  |  |  |  |  |  |  |  |  |  |  |
| สรุปและรายงานผล |  |  |  |  |  |  |  |  |  |  |  |  |

**5. งบประมาณ**

งบประมาณทั้งสิ้น 20,000บาท

|  |  |  |  |  |  |
| --- | --- | --- | --- | --- | --- |
| **กิจกรรม** | **เงินงบประมาณ** | | | **เงินนอกงบประมาณ** | **รวมทั้งสิ้น** |
| **ค่าใช้สอย** | **ค่าตอบแทน** | **ค่าวัสดุ** |
| ประชุมคณะกรรมการเพื่อวางแผน | - | - | - | - | - |
| เสนอโครงการต่อผู้บริหาร | - | - | - | - | - |
| แต่งตั้งคณะทำงาน | - | - | - | - | - |
| ดำเนินการตามแผนงาน(การอบรม สัมมนา ศึกษาดูงาน แลกเปลี่ยนเรียนรู้ ทั้งในและนอกสถานศึกษา) | 15,000 | 3,000 | 1,000 | - | 19,000 |
| ประเมินผลและติดตามผล | - | - | 500 | - | 500 |
| สรุปและรายงานผล | - | - | 500 | - | 500 |
| **รวม** | **15,000** | **3,000** | **2,000** | **-** | **20,000** |

**6. การประเมินผล**

|  |  |  |
| --- | --- | --- |
| **ตัวชี้วัดความสำเร็จ** | **วิธีการประเมิน** | **เครื่องมือ** |
| ครูและบุคลากรทางการศึกษาได้รับการพัฒนาอยู่เสมอ (การอบรม สัมมนา ศึกษาดูงาน แลกเปลี่ยนเรียนรู้ ทั้งในและนอกสถานศึกษา)และนำความรู้ที่ได้รับมาใช้ประโยชน์ต่อการพัฒนาคุณภาพผู้เรียน การมีวิทยฐานะที่สูงขึ้น การมีขวัญกำลังใจในการปฏิบัติงานและการสร้างความสามัคคีในองค์กร | - การสังเกต  - การสอบถาม  - การสัมภาษณ์  - การประเมิน | - แบบบันทึก/แบบสังเกต  - แบบสอบถาม  - แบบสัมภาษณ์  - แบบประเมินคุณภาพ |

**7. ผลที่คาดว่าจะได้รับ**

7.1บุคลากรในโรงเรียนทุกคนได้รับการพัฒนาอย่างต่อเนื่องตามศักยภาพของตนเองและมีศักยภาพในการทำงานอย่างเข้มแข็งสามารถทำงานได้อย่างเต็มกำลังความสามารถกำลังความคิดเสียสละเพื่อประโยชน์ทางราชการอย่างเต็มที่ปฏิบัติงานตามบทบาทหน้าที่อย่างมีประสิทธิภาพและประสิทธิผล

7.2 โรงเรียนเป็นองค์กรแห่งการเรียนรู้ มีผลทำให้นักเรียนมีผลสัมฤทธิ์ทางการเรียนสูงขึ้น

7.3 ผู้บริหาร ครู และบุคลากรทางการศึกษามี Best practicesและได้รับการคัดเลือกเป็นผู้ที่มีผลงานดีเด่น ทั้งภายในและภายนอกโรงเรียน

7.4 ครูและบุคลากรทางการศึกษามีความพึงพอใจในกิจกรรมการพัฒนาบุคลากร

**โครงการ**  สร้างความพร้อมเข้าสู่ประชาคมอาเซียน

**แผนงาน** แผนงานขยายโอกาสและพัฒนาการศึกษา

**สนองกลยุทธ์ที่ 4,5**  พัฒนาครูและบุคลากรทางการศึกษาทั้งระบบให้สามารถจัดกิจกรรมการเรียน

การสอนได้อย่างมีคุณภาพ

พัฒนาประสิทธิภาพการบริหารจัดการศึกษาตามแนวทางการกระจายอำนาจ

เน้นการมีส่วนร่วมจากทุกภาคส่วน

**สนองมาตรฐาน** ข้อที่ 7.7, 10.1, 11.1

**ลักษณะโครงการ** โครงการต่อเนื่อง

**ผู้รับผิดชอบโครงการ** นายพงษกร พร้อมสุข

**ระยะเวลาดำเนินการ** 16 พฤษภาคม – 30 กันยายน 2558

**1. หลักการและเหตุผล**

รัฐบาลไทยได้ร่วมมือกับอาเซียนในการเสริมสร้างความแข็งแกร่งและความเจริญรุ่งเรืองในภูมิภาคทั้งทางด้านเศรษฐกิจ การเมืองและความมั่นคง ตลอดจนสังคมและวัฒนธรรมที่สอดคล้องกับกฎบัตรอาเซียน และนโยบายของรัฐบาลไทยในการเสริมสร้างความสัมพันธ์อันดีกับประเทศเพื่อนบ้าน และกลุ่มประเทศอาเซียน โดยใช้การศึกษาเป็นกลไกหลักในการขับเคลื่อนการพัฒนา เพื่อเป็นรากฐานสำคัญในการเสริมสร้างความเจริญรุ่งเรืองทางด้านเศรษฐกิจ การเมืองและความมั่นคง ตลอดจนสังคมและวัฒนธรรมของประเทศ โดยเสริมสร้างความร่วมมือด้านการศึกษาเพื่อให้บรรลุประชาคมอาเซียนที่เอื้ออาทรและแบ่งปัน เพื่อยกระดับคุณภาพชีวิตของประชาชน และการพัฒนาภูมิภาคอย่างยั่งยืน และได้กำหนดให้สาขาการศึกษาเป็นส่วนหนึ่งในการตอบสนองการสร้างประชาคมการเมืองและความมั่นคง เศรษฐกิจ สังคมและวัฒนธรรม ภายในปี พ.ศ. 2558

กระทรวงศึกษาธิการได้กำหนดบทบาทการดำเนินงานด้านต่างประเทศเชิงรุก โดยเน้นการกระชับความสัมพันธ์และการขยายความร่วมมือกับประเทศเพื่อนบ้าน และในภูมิภาคเอเชีย ภายใต้กรอบความร่วมมือด้านต่างๆ โดยเฉพาะกรอบความร่วมมือด้านการศึกษา เนื่องจากการศึกษาเป็นรากฐานสำคัญในการขับเคลื่อนความเจริญรุ่งเรืองของประเทศไทยและภูมิภาค ความร่วมมือดังกล่าวเป็นไปในทิศทางที่สอดคล้องกับแนวทางการปฏิรูปการศึกษาของประเทศสมาชิกอาเซียน โดยเฉพาะอย่างยิ่งการขยายโอกาสทางการศึกษา การยกระดับคุณภาพการศึกษา การใช้โครงสร้างพื้นฐานสิ่งอำนวยความสะดวกและเทคโนโลยีการสื่อสาร ตลอดจนการบริหารจัดการทางการศึกษาในเชิงคุณภาพ เพื่อสร้างประชาคมอาเซียน ดินแดนแห่งความสงบสุข สันติภาพ และมีความเจริญรุ่งเรืองทางเศรษฐกิจอย่างยั่งยืน

ดังนั้นเพื่อให้สอดรับนโยบายดังกล่าว และเพิ่มศักยภาพในการเรียนรู้อย่างสูงสุด อันเป็นพลังขับเคลื่อนการพัฒนาโรงเรียนสู่ประชาคมอาเซียนในโรงเรียนหนองนาคำวิทยาคม จึงได้จัดทำโครงการสร้างความพร้อมนักเรียนเข้าสู่ประชาคมอาเซียน เพื่อผลักดันการดำเนินการด้านการศึกษาให้สอดรับต่อการเป็นประชาคมอาเซียน และพัฒนานักเรียนให้มีสมรรถนะที่สำคัญสำหรับการดำเนินชีวิตในประชาคมอาเซียน

**2. วัตถุประสงค์**

1. เพื่อจัดทำและพัฒนาแหล่งเรียนรู้สู่อาเซียน

2. เพื่อสร้างความรู้ความเข้าใจและความตระหนักเกี่ยวกับประชาคมอาเซียนแก่นักเรียน

3. เพื่อพัฒนาและเตรียมความพร้อมด้านภาษาอังกฤษนักเรียนสู่สังคมอาเซียน

4. เพื่อศึกษาดูงานและแลกเปลี่ยนเรียนรู้เกี่ยวกับสังคมอาเซียน

5. เพื่อพัฒนาบุคลากรให้มีความรู้ในการสื่อสารภาษาอังกฤษ

**3. เป้าหมาย**

**3.1 เชิงปริมาณ**

3.1.1 นักเรียนโรงเรียนหนองนาคำวิทยาคม จำนวน 867 คน เข้าร่วมกิจกรรม มีองค์ความรู้เกี่ยวกับประชาคมอาเซียนและมีทักษะทางภาษาเพื่อการสื่อสารภาษาอังกฤษ

3.1.2 ครูและบุคลากรโรงเรียนหนองนาคำวิทยาคม เข้าร่วมกิจกรรม 43 คน

**3.2 เชิงคุณภาพ**

3.2.1 นักเรียนมีองค์ความรู้เกี่ยวกับประชาคมอาเซียนและมีทักษะทางภาษาเพื่อการสื่อสารภาษาอังกฤษ

3.2.2 ครูมีองค์ความรู้เกี่ยวกับประชาคมอาเซียนและมีทักษะทางภาษาเพื่อการสื่อสารภาษาอังกฤษ

**4. กิจกรรมที่ดำเนินการ**

|  |  |  |  |
| --- | --- | --- | --- |
| ที่ | กิจกรรม | ระยะเวลา  ดำเนินงาน | ผู้รับผิดชอบ |
| 1.1  1.2  1.3  1.4  1.5  1.6  1.7  1.8 | จัดแหล่งเรียนรู้เกี่ยวกับอาเซียน  จัดกิจกรรม English Day  บูรณาการการเรียนการสอนภาษาอังกฤษ  ในทุกกลุ่มสาระ  แข่งขันประกวดทักษะภาษาอังกฤษ  จัดอบรมเชิงปฏิบัติการฝึกทักษะการฟัง – พูด ภาษาอังกฤษ เพื่อการสื่อสารแก่บุคลากร  จัดมุมสื่ออาเซียนและ English Zone  เสียงตามสายภาษาอังกฤษ  จัดทำวารสารแผ่นพับ | 16 พ.ค. 58 – 30 ก.ย. 58  16 พ.ค. 58 – 30 ก.ย. 58  16 พ.ค. 58 – 30 ก.ย. 58  ส.ค 58  ส.ค 58  16 พ.ค. 58 – 30 ก.ย. 58  16 พ.ค. 57 – 30 ก.ย. 57  16 พ.ค. 57 – 30 ก.ย. 57 | นายพงษกร พร้อมสุข  นางภาสินี ศรีบุญวงษ์  ครูผู้สอนทุกกลุ่มสาระ  นางภาสินี ศรีบุญวงษ์  นางภาสินี ศรีบุญวงษ์  นายพงษกร พร้อมสุข  นายพงษกร พร้อมสุข  นายปุญญพัฒน์ ชัยวงษา |

**5. งบประมาณ**

เงินอุดหนุน จำนวน 33,000 บาท

คำชี้แจงการใช้งบประมาณ

|  |  |  |  |  |  |  |  |
| --- | --- | --- | --- | --- | --- | --- | --- |
| ที่ | กิจกรรม/รายการ | งบประมาณ | | | | เงินนอกงบ  ประมาณ | รวม |
| ตอบแทน | ใช้สอย | วัสดุ | รวม |
| 1 | จัดแหล่งเรียนรู้เกี่ยวกับอาเซียน |  |  | 20,000 | 20,000 |  | 20,000 |
| 2 | จัดกิจกรรม English Day | - | - | - | - | - | - |
| 3 | บูรณาการการเรียนการสอนภาษาอังกฤษ  ในทุกกลุ่มสาระ | - | - | - | - | - | **-** |
| 4 | นักเรียนแข่งขันประกวดทักษะภาษาอังกฤษ |  |  | 2,000 | 2,000 |  | 2,000 |
| 5 | จัดอบรมเชิงปฏิบัติการฝึกทักษะการฟัง – พูด ภาษาอังกฤษ เพื่อการสื่อสารแก่บุคลากร |  |  | 5,000 | 5,000 |  | 5,000 |
| 6 | จัดมุมสื่ออาเซียนและ English Zone |  |  | 5,000 | 5,000 |  | 5,000 |
| 7 | เสียงตามสายภาษาอังกฤษ |  |  |  |  |  |  |
| 8 | จัดทำวารสารแผ่นพับ |  |  | 1,000 | 1,000 |  | 1,000 |
|  | รวม |  |  | 33,000 | 33,000 |  | 33,000 |

**6. การประเมินผล**

|  |  |  |
| --- | --- | --- |
| ตัวชี้วัดความสำเร็จ | วิธีการประเมิน | เครื่องมือที่ใช้ |
| 1. โรงเรียนมีแหล่งเรียนรู้สู่อาเซียน  2. นักเรียนมีความรู้ความเข้าใจและความตระหนักเกี่ยวกับประชาคมอาเซียนแก่นักเรียน  3. ครูและบุคลากรมีความพร้อมด้านภาษาอังกฤษนักเรียนสู่สังคมอาเซียน  4. ครูและบุคลากรมีความพร้อมด้านภาษาอังกฤษ  ในทุกกลุ่มสาระ  5. ครูและบุคลากรมีความรู้ในการสื่อสาร  ภาษาอังกฤษเพิ่มขึ้น | สังเกต  สัมภาษณ์  ทดสอบ  สอบถาม  สอบถาม | แบบสังเกต  แบบสัมภาษณ์  แบบทดสอบ  แบบสอบถาม  แบบสอบถาม |

**7. ผลที่คาดว่าจะได้รับ**

1. นักเรียนที่มีองค์ความรู้เกี่ยวกับประชาคมอาเซียนและมีทักษะทางภาษาเพื่อการสื่อสารภาษาอังกฤษและภาษาเพื่อนบ้านอย่างน้อย 1 ภาษา

2. บุคลากรมีความรู้ภาษาอังกฤษเพิ่มขึ้นร้อยละ 80 ของนักเรียนทั้งหมด